FIFA Sokker-Wêreldbekertoernooi in 2026

Die 23ste **FIFA Sokker-Wêreldbekertoernooi** (Engels: *2026 FIFA World Cup*; Spaans: *Copa Mundial de Fútbol 2026*; Frans: *Coupe du monde de football de 2026*) sal van 11 Junie tot 19 Julie 2026 in Kanada, Meksiko en die Verenigde State beslis word. FIFA het op 13 Junie 2018, net voor die FIFA Sokker-Wêreldbekertoernooi in 2018 in Rusland, die gasheerlande aangekondig. Dit sal die eerste toernooi wees wat deur drie lande saam aangebied word. Daarbenewens sal dit die vierde toernooi in Noord-Amerika wees, die eerste in Kanada, die tweede in die Verenigde State ná die 1994-toernooi, asook die derde in Meksiko ná die 1970- en 1986-toernooie. Kandidate vir gasheer was Marokko asook die gemeenskaplike Noord-Amerikaanse bod.

duimnael|links|upright|Die Sokker-Wêreldbekertrofee waarom meegeding sal word
Die toernooi sal vir die eerste keer deur 48 nasionale spanne beslis word, waaronder dié van die drie gasheerlande. Die spanne is in twaalf groepe van vier elk verdeel, waarvan die twee beste spanne van elke groep en die agt beste derdeplek-spanne na die 16de eindrondte sal deurdring. Altesaam 104 wedstryde sal gespeel word, waarvan 60 in die Verenigde State en tien elk in Kanada en Meksiko. Die FIFA Sokker-Wêreldbekertoernooi in 2026 sal die langste toernooi volgens beide aantal deelnemende spanne en wedstryde wees. Die nasionale sokkerspanne van Curaçao, Kaap Verde, Jordanië en Oesbekistan sal vir die eerste keer aan 'n Sokker-Wêreldbekertoernooi deelneem. Suid-Afrika neem vir die eerste keer sedert 2010 weer aan 'n Sokker-Wêreldbekertoernooi deel.

## Toewysing 
duimnael|400px|
duimnael|400px|FIFA-lede en hul stemme vir die kandidate:
Volgens FIFA se beleid mag net al om die derde toernooi deur dieselfde kontinentale beheerliggaam aangebied word. Lande van AFC en UEFA was dus onverkiesbaar vir 2026, omdat die 2018-toernooi aan Rusland en die 2022-toernooi aan Katar toegewys is.

Kanada, Meksiko en die Verenigde State is op 13 Junie 2018 in Moskou deur FIFA gekies as die gasheerlande vir die FIFA Sokker-Wêreldbekertoernooi in 2026. Die enigste ander kandidaatland was Marokko. Die FIFA Sokker-Wêreldbekertoernooi in 2026 is een van vyf groot internasionale sporttoernooie wat die Verenigde State binne een dekade sal aanbied, saam met die T20I-wêreldbeker 2024 (saam met Wes-Indië), die Olimpiese Somerspele 2028, die Rugbywêreldbeker 2031 en die Vrouerugbywêreldbeker 2033.

Die stemming het as volg verloop:

## Kwalifisering 
Die gashere Kanada, Meksiko en die Verenigde State het regstreeks vir die FIFA Sokker-Wêreldbekertoernooi in 2026 gekwalifiseer. Van die 45 oorblywende plekke is 16 vir UEFA (Europa) gereserveer, nege vir CAF (Afrika), agt vir AFC (Asië), ses vir CONMEBOL (Suid-Amerika), drie vir CONCACAF (Karibiese gebied, Noord- en Sentraal-Amerika) en een vir OFC (Oseanië). Twee plekke sal tydens uitspeelwedstryde tussen Afrika en Noord-/Sentraal-Amerika en tussen Suid-Amerika en Oseanië beslis word.

Die kontinentale kwalifiseringswedstryde is tussen 7 September 2023 en 31 Maart 2026 beslis. Weens die voortgesette Russiese inval in Oekraïne sedert 2022 het Rusland se skorsing deur beide FIFA en UEFA bly voortbestaan. Vir die eerste keer sal sewe Arabiese lande (Algerië, Egipte, Jordanië, Katar, Marokko, Saoedi-Arabië en Tunisië) aan dieselfde Sokker-Wêreldbekertoernooi deelneem.

### Kwalifiserende spanne 
Die volgende 42 spanne het vir die hooftoernooi gekwalifiseer (soos op 5 Desember 2025):

duimnael|400px|Uitslag van die kwalifisering:

## Stadions 
Die 104 wedstryde sal op die volgende 16 stadions gespeel word, waarvan twee in Kanada, drie in Meksiko en elf in die Verenigde State:

## Formaat 
Die FIFA Sokker-Wêreldbekertoernooi in 2026 word oor 39 dae tussen 48 verskillende spanne oor 104 wedstryde uitgespeel. Dit sal op 11 Junie 2026 op die Estadio Azteca, Meksikostad, Meksiko, met die openingswedstryd tussen die medegasheer Meksiko en Suid-Afrika afskop. Die toernooi sal eindig op die MetLife-stadion, East Rutherford, Verenigde State, op 19 Julie met die eindstryd, waartydens die wenner die Sokker-Wêreldbekertrofee sal inpalm.

### Kalender 
Die volgende tabel dui die FIFA Sokker-Wêreldbekertoernooi in 2026 se daaglikse program aan. ’n Pers blokkie dui op wedstryde tydens die groepfase, ’n groen blokkie op wedstryde tydens die uitklopfase, ’n blou blokkie op die bronseindstryd en ’n geel blokkie op die eindstryd.

|

|}

### Groepfase 
Die FIFA Sokker-Wêreldbekertoernooi in 2026 sal tussen 32 nasionale sokkerspanne beslis word. Vir die groepfase is die 48 deelnemende spanne in twaalf groepe van vier elk verdeel; elke span sal een wedstryd teen elk van die ander spanne in dieselfde groep speel, dus sal elke span drie wedstryde in die groepfase speel. Drie punte sal vir ’n oorwinning toegeken word, een vir ’n gelykop en geen punte vir ’n nederlaag: spanne wat met dieselfde aantal punte eindig, sal volgens aangetekende doele gerangskik word.

Klassifisering binne elke groep sal gegrond wees op die volgende puntestelsel:
* Drie wedstrydpunte vir ’n oorwinning;
* Een vir ’n gelykop;
* geen vir ’n nederlaag.

Aan die einde van die groepfase sal die spanne gerangskik word van die eerste na die vierde posisie, gegrond op versamelde wedstrydpunte, met die twee beste spanne en die agt beste derde-plekspanne wat na die uitklopfase sal deurdring. As twee spanne gelykop in punte is, sal die rangorde deur hul aantal aangetekende doele bepaal word.

### Uitklopfase 
Van die begin van dié fase af sal die toernooi ’n uitklopformaat aanneem wat uit 32 wedstryde bestaan: 16 16de eindstryde, agt agtste eindstryde, vier kwarteindstryde, twee halfeindstryde, ’n wedstryd om die derde plek en die eindstryd.

Die wenner en naaswenner van elk van die groepe sal saam met die agt beste derde-plekspanne na die uitklopfase deurdring. Groepwenners sal teen naaswenners in ander groepe in die 16de eindstryde speel, byvoorbeeld: die wenner van Groep A sal teen die naaswenner van Groep B en die wenner van Groep B teen die naaswenner van Groep A speel. Spanne van dieselfde groep sal dus eers weer in óf die klein finale óf die eindstryd kan ontmoet.

Elke wedstryd in die uitklopstadium moet met ’n oorwinning vir een van die spanne eindig. As daar ná negentig minute van gewone spel ’n gelykopuitslag is, sal daar verder gespeel word om die wenner te bepaal. Aanvanklik sal daar twee periodes van ekstra tyd gespeel word, 15 minute in elke rigting. As daar steeds nie ’n wenner ná 120 minute is nie, sal die wenner deur ’n strafskopkompetisie bepaal word.

## Wedstryde 
Die wedstryde is in twee fases opgedeel, naamlik die groep- en die uitklopfase. Die loting is op 5 Desember 2025 in die John F. Kennedy Center in Washington, D.C. gehou.

### Groepuitdunne 
48 spanne sal aan die groepfase deelneem. Die twee beste spanne sal saam met die agt beste derde-plekspanne in elke groep na die tweede rondte (die uitklopfase) deurdring.

#### Groep A 
#### Groep B 
#### Groep C 
#### Groep D 
#### Groep E 
#### Groep F 
#### Groep G 
#### Groep H 
#### Groep I 
#### Groep J 
#### Groep K 
#### Groep L 
#### Ranglys van die derdeplek-spanne 
### Uitklopfase 
#### 16de eindrondte 
#### Agtste eindrondte 
#### Kwarteindrondte 
#### Halfeindrondte 
#### Klein finale (om die derde plek) 
#### Eindstryd 

## Sien ook 
* FIFA Sokker-Wêreldbekertoernooi in 1970
* FIFA Sokker-Wêreldbekertoernooi in 1986
* FIFA Sokker-Wêreldbekertoernooi in 1994

## Verwysings 
## Eksterne skakels 
*    Amptelike webwerf
*  worldcup-history.com: *2026*